Més de 200 empreses han assistit a les jornades d'ajuts per a projectes d'R+D i incorporació de talent organitzades per ACCIÓ durant el mes de Gener i primera quinzena de Febrer.
L'objectiu de les jornades ha sigut donar a conèixer les característiques de les convocatòries de diversos programes gestionats per ACCIÓ i l'Agència de Gestió d'Ajuts Universitaris i de Recerca ( AGAUR ).
Les jornades s'han desenvolupat a les diferents delegacions territorials d'ACCIÓ a Catalunya, concretament a les de Lleida, Girona, Tarragona, Alt Penedès, Garraf i Maresme, Terres de l'Ebre, Alt Pirineu i Aran i Catalunya Central.
L'objectiu principal d'aquestes jornades ha sigut la presentació de les característiques principals de les properes convocatòries dels ajuts per a la realització de projectes empresarials d'R+D tant locals com amb socis internacionals per la cooperació tecnològica ( programa Nuclis i INNOTEC) d'ACCIÓ i els ajuts per la incorporació de talent especialitzat a l'empresa ( programa TECNIOspring ) d'ACCIÓ i del Pla de Doctorats Industrials de la Secretaria d'Universitats i Recerca (SUR).
AJUTS PER A LA INCORPORACIÓ DE TALENT
L'equip del Pla de Doctorats Industrials ha presentat durant aquestes jornades el funcionament del Pla, així com els avantatges i oportunitats que ofereixen, en aquest cas, al sector empresarial.
Un dels aspectes més remarcats ha estat el valor dels Doctorats Industrials com a eina molt valuosa de captació de talent i de reforç de l'R+D+i a les empreses.
S'ha pogut explicar com en el Pla, del que s'ha realitzat sis edicions, s'hi han implicat 294 empreses de totes les mides i sectors, amb la col·laboració de 245 grups de recerca reconeguts (SGR) corresponents a 11 universitats i 21 centres de recerca CERCA, així com centres del CSIC amb seu a Catalunya i fundacions hospitalàries.
Els Doctorats Industrials permeten a les empreses accedir als grups de recerca capdavanters i ser a l'avantguarda del coneixement.
L'empresa tindrà la capacitat d'accedir a equipaments i infraestructures d'alt nivell.
Pot atreure i contribuir a formar persones de gran potencial per millorar la competitivitat i la internacionalització de l'empresa.
En darrer terme el Pla de Doctorats Industrials crea ponts de col·laboració amb científics que poden ser aliats estratègics de futur.
Per part d'ACCIÓ, el programa TECNIOspring+ ofereix ajuts (al 100%) a la contractació de personal d'R+D experimentat en empreses amb seu operativa a Catalunya i en entitats TECNIO.
Els ajuts tindran un valor entre 111.600€ i 136.000€ i una durada de 2 anys per realitzar projectes de recerca aplicada orientats a la transferència tecnològica d'àmbit local i internacional.
El programa s'emmarca dins les Accions Marie Sklodowska-Curie del programa marc H2020 de la Comissió Europea.
AJUTS PER A PROJECTES D'R+D (ACCIÓ)
El programa de nuclis locals dona suport a la realització de projectes de recerca i desenvolupament per a empreses amb seu productiva a Catalunya amb un pressupost mínim de 200.000 euros (individual) i 500.000 euros (col·laboratius).
Els ajuts són subvencions a fons perdut atorgades per concurrència competitiva.
Els nuclis internacionals van destinats a incentivar la realització d'activitats d'R+D dutes a terme a Catalunya i a facilitar la cooperació tecnològica internacional amb entitats estrangeres.
El pressupost mínim del projecte ha de ser de 150.000 euros per la part catalana.
En aquest cas, els països participants en l'actual convocatòria oberta són França, Regne Unit, la resta de països de la UE-28 (a excepció d'Alemanya i Espanya), Estats Units d'Amèrica (Massachusetts), Canadà, Cuba, Singapur, Xina, Hong Kong i Corea del Sud.
El programa està finançat pel PO FEDER Catalunya 2014-2020.
El programa INNOTEC finança projectes d'R+D+i entre pimes catalanes i agents acreditats TECNIO i/o assessors acreditats per ACCIÓ d'un valor de 25.000€ a 150.000€ i d'un màxim de dos anys de durada.
Els projectes poden ser de subcontractació o de col·laboració entre empreses pimes catalanes i entitats TECNIO.
La previsió d'obertura de les convocatòries d'aquests ajuts serà: